钦定古今图书集成/理学汇编/文学典/第183卷 > 王逸本集 > 《天问章句》
## 钦定古今图书集成/理学汇编/文学典/第183卷 > 王逸本集 > 《天问章句》

《天问》者，屈原之所作也。何不言“问天？”天尊不可问，故
曰“天问”也。屈原放逐，忧心愁悴，彷徨山泽，经历陵陆，
嗟号旻昊，仰天叹息。见楚有先王之庙，及公卿祠堂，
图画天地山川神灵，琦玮僪佹，及古圣贤怪物行事，
周流罢倦，休息其下。仰见图画，因书其壁，呵而问之，
以渫愤懑，舒泻愁思。楚人哀惜屈原，因共论述，故其
文义不次。《叙》云：《叙》曰：“昔屈原所作，凡二十五篇，世相
教传，而莫能说。《天问》以文义不次，又多奇怪之事，自
太史公口论道之，多所不逮，至于刘向扬雄，援引传
记以解说之，亦不能详悉，所阙者众，多无闻焉。既有
解说，乃复多连蹇其文，濛澒其说，故厥义不昭，微指
不晳，自游览者，靡不苦之，而不能照”也。今则稽之旧
章。合之《经传》。以相发明。为之符验。章决句断。事事可
晓。俾后学者。永无疑焉。